260 ETTORE STAMPINI 



LETTURE 



SALUTO RIVOLTO 



AL Presidente Woodrow Wilson 



nell'aula magna della R. UNIVERSITÀ DEGLI STUDI 



PER INCARICO DEL PRESIDENTE DELLA REALE ACCADEMIA DELLE SCIENZE 



dall'accademico SEGRETARIO ETTORE STAMPINI 



IL VI GENNAIO 1919 



Veliementer exoptabant, Vir excellentissime, sodales Tau- 

 rinenses Regiae Academiae disciplinis excolendis te in aedes 

 suas excipere ibique, indicto clarissimorum hominiim conventu, 

 tibi iustum ac debitum honorem tribuere, tibique praesenti qua 

 admiratione, quo studio, qua observantia nomen tuum prose- 

 quantur sollemni ritu iterum expromere. Memoria enim tenes 

 Academiam Taurinensem iam inde a mense iunio praeteriti anni 

 te in exterorum sodalium suorum amplissimum coetum mora- 

 libus historicis philologis disciplinis provehendis omnium suf- 

 fragiis cooptavisse, non solum ut te adsertorem et vindicem 

 iustitiae ac libertatis generis humani mirifice a se observari et 

 coli significaret, verum etiam ut te, quondam iurisprudentiae 

 tradendae professorem eundemque magnificum Princetonensis 

 studiorum Universitatis rectorem, te optimarum artium studiis 

 multisque litteris eruditum, te in universa iuris doctrina excel- 

 lentem imprimisque regendae rei publicae scientissimum hono- 

 raret, teque certiorem faceret nos libros tuos, quos non multis 

 ante annis Bibliothecae huius Athenaei immani incendio ad- 

 flictae humanissime misisti, piane cognitos habere maximique 

 facere. 



Quoniam vero te angustiis temporis festinare coactum diutius 

 morari alienum visum est, data nobis ad dicendum faeultate a 

 magnifico Athenaei rectore, cuius quoque nomine Academia 



